เช็คอินไม่ได้ T-T
ผ่านมาแถวนี้ ไม่แวะร้านนี้จะรู้สึกพลาดเลย ปกติส่วนใหญ่จะทานแต่แรก
ป่ากับไข่เจียว เข้ากันสุดๆ วันนี้มากันหลายชีวิต เลยได้ชิมหลายอย่งคราวที่แล้วมา ต้นอ่อนทานตะวันหมดคราวนี้ได้ทานเป็นแบบผัดไฟแดง เป็นความอร่อยที่ต้องชิม (รู้สึกว่าถ้าเป็นแบบไข่เจียวน่าจะอร่อยกว่าคราวหน้าต้องลอง) แกงป่าหมูป่า สั่งประจำ ร้านนี้ทำรสแบบดุเดือดเลือดพล่าน เผ็ดนำ หอมเครื่องแกงทำเอง เนื้อหมูป่าคราวที่แล้วจะเนื้อเยอะหนังกำลังดี คราวนี้เนื้อน้อยหนังเยอะคงต้องเรียกว่าแล้วแต่ดวง ต้มยำโป๊ะแตก รสแซ่ป แต่อ่อนเปรี้ยวไปหน่อย ถ้าเปรี้ยวกว่านี้จะจี๊ดมาก ปลากะพงทอดน้ำปลา กรอบนอกเนื้อนุ่มหอมอร่อย แต่น้ำจิ้มติดหวาน มะระผัดไข่ใส่วุ้นเส้น รสติดหวานนิดๆแต่โดยรวมอร่อยใช้ได้เลย ปลาหมึกผัดไข่เค็มจานนี้รู้สึก พลาดจริงๆ รสชาดกับหน้าตาที่ได้คือ ปลาหมึกผัดเปรี้ยวหวานใส่ไข่เค็ม สรุปอาหารอร่อยโดยเฉพาะประเภทรสจัด บางอย่างจะติดหวาน ที่จอดรถน้อยนิดนึง ถ้าคนเยอะจะบริการช้านิดนึง ราคาน่ารัก คุ้มค่ากว่าราคาที่จ่ายครับ